ઊનાના આ ધારાસભ્યએ એવો પણ ઊભરો ઠાલવ્યો હતો કે, ૨૦૧૭ની વિધાનસભા ચૂંટણી વખતે રાષ્ટ્રપતિના હસ્તે માંગરોળ, વેરાવળ, સૂત્રાપાડા, કોડીનારના માઢવાડ તથા ઊનાના નવા બંદર ખાતે નવી જેટીઓ બનાવવા ખાતમુહૂર્ત થયા હતા, જે પૈકી અત્યારે એકમાત્ર માંગરોળમાં જેટી બનાવવાનું કાર્ય ધીમે ધીમે ચાલે છે, બાકી કોઈ જગ્યાએ કામગીરી ચાલતી નથી, જ્યારે જ્યારે ચૂંટણીઓ આવે છે, ત્યારે ત્યારે સરકાર દ્વારા મોટી મોટી જાહેરાતો કરે છે, પણ પછી એમાં કોઈ કામગીરી થતી નથી, તેથી આ બાબતમાં પણ રાજ્ય સરકારની સ્પષ્ટતા જરૂરી છે.